Kynning og samtal um drög að rammaskipulagi Flensborgarhafnar og Óseyrarsvæðis Hafnarfjarðar fór fram í Hafnarborg í gær að viðstöddu fjölmenni . Vinna við gerð rammaskipulagsins hefur staðið yfir síðustu vikur og mánuði . Höfundar kynntu á fundinum drög að rammaskipulaginu sem nú liggur fyrir . Rammaskipulagið er nánari útfærsla á aðalskipulagi . Áður er framkvæmdir hefjast þarf að samþykkja deiliskipulag . Tekið er á móti ábendingum og hugmyndum til og með föstudeginum 15. nóvember næstkomandi . Hægt er að senda tölvupóst á netfangið : [ email protected ] auk þess sem hægt er að senda hugmyndir í gegnum samráðsvettvanginn Betri Hafnarfjörð . Lögð er áhersla á lávaxna byggð með ásættanlegu byggingarmagi og kvarða húsa í takt við sérkenni Hafnarfjarðar . Möguleikar á gosbrunni , leiktækum fyrir börn og aðlaðandi setsvæði verður á torginu en torgið er hugsað til að styrkja svæðið og möguleika Hafnfirðinga til að heimsækja höfnina . Hafnfirsku trillurnar eiga enn sinn stað og verður bryggjum fyrr smábáta fjölgað í átt að miðbænum sem enn frekar dregur upp það mannlíf og þau sérkenni sem einkennir sögu Hafnarfjarðar .